на дружествата, като от предходната година има тенденция на нарастване. Степента на прибягване до краткосрочни дългови инструменти е значителна и в двете дружества. Въпреки че един от производителите износители не е имал заеми по време на РП, той е финансирал по-голямата част от покупките си, както и част от другите неоперативни разходи, чрез менителници с банков акцепт, като срокът до падежа на този инструмент по принцип е по-малък от една година.
 (331)
 CPIC, първият пряк акционер и основен доставчик на производителите износители, е отчел печалба по време на РП. Възвръщаемостта на собствения му капитал обаче е намаляла спрямо предходната година. Освен това дружеството има проблеми с ликвидността, тъй като краткосрочните му дългове представляват 80—90 % от общия размер на дълга. Сравнението на текущите активи на дружеството с текущите му пасиви показва наличието на коефициент на текуща ликвидност (91) с ниска стойност под 1, което поражда опасения за способността му за погасяване на краткосрочните дългове. Комисията също така установи широкото използване на менителници с банков акцепт за финансиране на неговите покупки.
 (332)
 Yunnan Yuntianhua Group Co., Ltd., дружеството майка на групата Yuntianhua, което е участвало във веригата на доставки на продукта, предмет на разследването, е отчитало загуби по време на РП. Сравнението между текущите активи на дружеството и текущите му пасиви посредством коефициента на текуща ликвидност, който има стойност под 1, поражда сериозни опасения относно неговата ликвидност и способността му за погасяване на краткосрочните дългове. Освен това при разследването бе установено, че дружеството е емитирало облигации с изричната цел погасяване на дълговете. Също така бе установено и използването на револвиращи заеми.
 (333)
 Комисията отбеляза, че групата Yuntianhua е получила рейтинг AA, издаден от китайска агенция за кредитен рейтинг. С оглед на цялостното изкривяване на китайските кредитни рейтинги, както е посочено в съображения 279—285 по-горе, Комисията стигна до заключението, че този рейтинг не е надежден.
 (334)
 Според Комисията общото финансово състояние на групата отговаря на рейтинг ВВ, който е най-високият рейтинг под изискванията на категорията „инвестиционен рейтинг“. „Инвестиционен рейтинг“ означава, че според преценката на агенцията за рейтинг емитираните от дружеството облигации вероятно са достатъчни за покриване на задълженията за плащане, като банките имат право да инвестират в тях.
 (335)
 След това очакваната премия по облигациите, емитирани от дружества с този рейтинг (BB), бе приложена към стандартния лихвен процент на КНБ по заемите, за да се определи пазарният лихвен процент.
 (336)
 За определяне на надбавката беше изчислен относителният спред между индексите на корпоративните облигации с рейтинг АА и рейтинг ВВ в САЩ въз основа на данните на Bloomberg за промишлените сегменти. Така изчисленият относителен спред бе добавен към публикуваните от КНБ референтни стойности на лихвените проценти към датата, на която е бил отпуснат заемът (92), и за същия срок като този на заема. Това бе направено поотделно за всеки заем и финансов лизинг, отпуснат на дружеството.
 (337)
 Същите изкривявания на пазара и липса на достоверен кредитен рейтинг се наблюдават и за предоставяните в КНР заеми, деноминирани в чуждестранни валути, тъй като те се отпускат от същите китайски финансови институции. Поради това, както вече